Aalborg Stiftstidende, 1830-03-11
Kjøbenhavn. Det nye Høiesterets=Locale, i den søndre Fløi af Christiansborg Slot, er saaledes anlagt, at saavel Høiesterets-Salen, som Contoirerne, Archiverne og Alt hvad der hører under dette Locale, paa de sædvanlige Rets dage kan unddrages al Communication med den øvrige Deel af Slottet, og Opgangen til samme saaledes udelukkende bliver fra den søndre Løngang ved Ridebanen igjennem de der anbragte tvende Døre; hvorimod paa den Dag, Hans Majestæt Kongen præsiderer i Retten, Adgangen til samme fra Slottet bliver aaben igjennem de tilstødende Corridorer, paa hvilken Dag den Kongelige Hestgarde kommer til at paradere i Corridoren udenfor Retssalen og Garden til Fods i den bag Riddersalen værende Corridor, som fører til Trappen fra Hs. Majestæt Kongens indre Gemakker. - Høiesteretssalener 48 Alen lang, 18 Alen bred, har en Høide af 14 Alen, og gaaer igjennem Dame- og Mezanin-Etagen. Den er componeret i en eiendommelig alvorsfuld Tone, i Form af et Tempel af dorisk Orden, og gjør et imponerende Jndtryk. Begge Ender og den lange Side væg i Salen ere ornerede med 16 Lisener af Gibsmarmor, og Vinduessagene danne syv fordybede hvælvede Arcader. Loftet er hvælvet og orneret med Casetter af Stuecaturarbeide. J Fonden af Salen er, i en Nische, den Kongelige Thronstoel; saavel den som hele Nischen er drapperet med rødt Fløiel, besat med ægte Guldfrancher, og, som Allegorie paa det danske Vaaben, ere anbragte trende Sølv=Løver i naturlig Størrelse, een paa hver Side af Thronen og den tredie nedenfor de trende Trin, der føre op til den; de hvile paa et, med rige Guldfrancher besat, rødt Fløiels-Tæppe, ligesom ogsaa Trinene ere beklædte med rødt Fløiel. Ligefor Thronen er, i den anden Ende af Salen, en stor Loge for Kongehuset. Væggene i denne ere malede med en smuk Lillafarve, og i samme findes anbragte tvende fiirkantede og fire runde Malerier en basrelief, malede Graat i Graat af Kunstakademiets Eleve Hr. Constantin Hansen, af hvilke Malerierne i de tvende fiirkantede fyldinger give en allegorisk Fremstilling af den uforstyrrede Virksomhed, som finder Sted, hvor Retfærdighed hersker, saaledes at det ene (overBalustraden), antyder Agerdyrkning og Handel, og det andet (over Døren), Kunster, Haandværker og Videnskaber. For at antyde Retfærdighedens Nærværelse ere i de 4 Medailloner anbragte Genier med dertil sigtende Attributer. Brystningen af Logen er en Ballustrade, betrukken med rødt Fløiel, besat med Guldfrancher; Gesims og Cordongesims rigt besatte med forgyldte Ornamenter; paa Gulvet ligger et brillant skotsk Fodtæppe. - Paa hver Side af Thronnischen, er foroven anbragt en Loge; hvilke tvende Loger ere bestemte for Corps diplomatique. Over den Kongelige Thronstoel sees et Basrelief, forestillende Religion og Sandhed, og ligeoverfor dette, over den Kongelige Loge, et andet Basrelief, forestillende Retfærdighed og Viisdom; begge disse Basreliefs ere udførte af Kunstakademiets Eleve, Hr. Christensen. Paa Salens lange Sidevæg ligefor Vinduesarcaderne er Hovedindgangen, hvorigjennem Hs. Majestæt passerer Salen til Thronen. Den for Tilskuerne bestemte Plads udenfor Skranken kan rumme omtrent 300 Mennesker; mellem denne og den inderste Skranke, indenfor hvilke de plaiderende Advokater have deres Plads, blive Drabanterne opstillede. - Det behagede Hs. Majestæt Kongen, i Løverdags, at tage denne Pragtsal, der saavel i acustisk som i artistisk Henseende, fuldkomment skal svare til sin Bestemmelse, i allernaadigst Øiesyn. Aalborg